Source: http://docplayer.fi/3173260-Lonkan-tekonivelleikkaus.html
Timestamp: 2016-10-25 14:04:21+00:00
Document Index: 16703975

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'KKO ', 'kko ']

⭐Lonkan tekonivelleikkaus
1 opas Lonkan tekonivelleikkaus 252 Tervetuloa Ortoniin. Tämä opas on hyvä lukea ennen lonkan tekoniveleen liittyvän hoitojakson alkua. Orton on tuki- ja liikuntaelinsairauksien sekä kivunhoidon erikoisasiantuntija Suomessa. Ortonissa on tehty Suomen ensimmäinen tekonivelleikkaus vuonna 1967 ja ensimmäinen tähystysleikkaus vuonna Vuosien kokemuksen ja laajan ammattitaidon myötä tarjoamme asiakkaalle parhaan mahdollisen hoidon ja kuntoutuksen. Monipuoliset fysio- ja toimintaterapiapalvelut sekä erilaiset omatoimiset liikuntaryhmät tukevat kuntoutusjaksoasi, jotta pääset takaisin kuntoon. Jos mieleesi herää kysymyksiä, joista haluat lisää tietoa tai joista haluat keskustella tarkemmin oman lääkärisi tai hoitohenkilökuntamme kanssa, älä epäröi kysyä. Olemme täällä sinua varten. Tervetuloa hyviin käsiin, Ortonin henkilökunta 23 Sisällysluettelo 4 Lonkan tekonivelleikkauksen syitä 5 Tekonivelleikkaus ja proteesin valinta 6 Hyvä tietää 7 Ortonissa ennen leikkausta 8 Kotona ennen leikkausta 11 Leikkauspäivä 12 Osastolla leikkauksen jälkeen 14 Liikeharjoittelu osastolla 19 Kotona leikkauksen jälkeen 21 Neuvoa ja tietoa leikkauspotilaille 22 Miten saavun Ortoniin? 34 Lonkan tekonivelleikkauksen syitä Lonkan nivelrikko eli artroosi on tavallisin syy lonkan tekonivelleikkaukseen. Lonkan nivelrikolle ei useinkaan ole osoitettavissa yksiselitteistä syytä, mutta perinnöllinen taipumus ja lonkan rakenteelliset poikkeavuudet lisäävät nivelrikon riskiä. Lonkkanivelen vammat ja tulehdukset voivat myös vaurioittaa niveltä ja aiheuttaa varhaisen nivelrikon. Reuma ja muut tulehdukselliset nivelsairaudet sekä reisiluun pään luukuolio voivat myös johtaa nivelen tuhoutumiseen ja tekonivelkirurgian tarpeeseen. Lonkan nivelrikon yleisin oire on kipu. Kipu paikallistuu nivusseutuun ja pakaran alueelle. Se voi säteillä reiden etupinnalle ja jopa polven alueelle. Aluksi kipu tuntuu liikkeelle lähtiessä ja pahenee myöhemmin kuormituskivuksi. Leposärkyä voi myös esiintyä. Toinen merkittävä oire on nivelen jäykistyminen. Alkuvaiheessa sisäkierto rajoittuu. Myöhemmin ulkokierto ja sivulle nosto sekä suoraksi ojennus myös vaikeutuvat. Lonkka jää koukkuun. Lopulta jäljelle jää hiukan loitontaen tapahtuva koukistus. Nivelrikon oireita voidaan lievittää lääkehoidolla, fysioterapialla sekä etsimällä sopivia, lonkkaniveltä vähemmän kuormittavia liikuntalajeja. Liikkuminen on tärkeää ja sitä tulisi jatkaa nivelrikosta huolimatta. Kun näiden ei-leikkauksellisten hoitojen teho käy riittämättömäksi, harkitaan tekonivelleikkausta. 45 Tekonivelleikkaus ja proteesin valinta Kun kipu ja nivelen jäykkyys alkavat haitata jokapäiväistä elämää ja yöunta, päädytään useimmiten leikkaushoitoon. Leikkauksella pyritään poistamaan lonkan kipu ja palauttamaan työ- ja toimintakyky, toisin sanoen parantamaan elämänlaatua. Leikkauksessa vaurioituneet nivelpinnat korvataan tekonivelellä. Tekonivel muodostuu reisija kuppiosasta. Reiteen asennettava varsiosa valmistetaan titaanista tai kromikobolttista. Sementittömissä kuppiosissa käytetään luuhun tarttuvana ulkokuorena titaania. Kuoren sisään asennettava liukupinta voi olla muovia tai keraamia. Sementtikiinnitteiset kupit tehdään kokonaan muovista. Muovikupin kanssa voidaan käyttää kromikoboltti- tai keraaminuppia varteen liitettynä. Keraamikupin kanssa käytetään aina keraaminuppia. Aiemmin käytössä olleita metallisia kupin liukupintoja (mm. pinnoiteproteesit) ei enää suositella käytettäväksi niiden aiheuttamien kudosmuutosten vuoksi. Röntgenkuvassa vasemman lonkan pitkälle edennyt nivelrikko. Sementitön tekonivel paikalleen asennettuna. Tässä kuvassa sementtikiinnitteinen tekonivel. Käytettävän tekonivelen valintaan vaikuttavat muun muassa liikuntatarpeet, luun laatu ja lonkan rakenteelliset ja anatomiset tekijät. Ortonin ortopedit neuvottelevat käytettävistä materiaaleista potilaan kanssa ennen leikkausta. Tekonivel voidaan tarvittaessa asettaa molempiin lonkkiin samassa leikkauksessa. 56 Hyvä tietää Lonkan kokotekonivelleikkauksia nykyisellä tavalla on tehty jo yli 50 vuotta. Suomen ensimmäinen lonkan kokotekonivelleikkaus tehtiin v Ortonissa (tuolloin Invalidisäätiön sairaala). Nykyisin Suomessa uusia lonkan tekoniveliä asennetaan yli vuodessa. Toipuminen on nopeaa ja vakavat leikkauskomplikaatiot ovat erittäin harvinaisia. Ortonissa kartoitetaan mahdolliset leikkausriskiä nostavat tekijät perusteellisesti etukäteen. Anestesia- ja tarvittaessa sisätautilääkäri arvioivat yksilöllisesti sydän- ja verenkiertoelinsairauksien, diabeteksen, reuman ja muiden mahdollisten sairauksien vaikutuksen leikkausriskeihin ja leikkauksesta toipumiseen. Alaraajan syvä laskimoveritulppa on tekonivelkirurgian mahdollinen komplikaatio. Sen ehkäisemiseksi aloitetaan osastolla veritulpanestolääkitys sekä lihaksia ja verenkiertoa aktivoiva harjoittelu. Tärkein laskimo- ja keuhkoveritulpan ehkäisykeino on nopea kävelyn ja liikkumisen aloitus leikkauksen jälkeen. Riski tekonivelen myöhäiskomplikaatioihin kasvaa ajan myötä. Tekonivelen materiaalien kuluminen ja sen seurauksena mahdollinen proteesin irtoaminen tapahtuvat yleensä hitaasti vuosien kuluessa. Irronnut tai kulunut tekonivel voidaan vaihtaa uuteen. 15 vuoden seurannassa riski joutua uusintatoimenpiteeseen on kuitenkin vain alle 10 %. Hyvä ensiasennus on paras tapa ehkäistä myöhempiä tekonivelongelmia. Niin tekonivelten ensiasennukset nivelrikossa kuin vaikeat erikoisprotetisoinnit anatomisissa erikoistilanteissa tai uusintaleikkausten yhteydessä tehdään Ortonissa vuosikymmenten ja tuhansien lonkan tekonivelleikkausten kokemuksella. 67 Ortonissa ennen leikkausta. Ortopedin tapaaminen Leikkauspäätös tehdään oireiden ja röntgenkuvalöydöksen perusteella poliklinikalla. Samalla kartoitetaan yleistä terveydentilaa ja selvitetään mahdollisia riskitekijöitä. Ortopedin tapaamisen jälkeen sairaanhoitaja antaa tietoa ohjauskäynnistä ja leikkauksesta. Tekonivelpotilaan ohjauskäynti Leikkausta edeltävällä ohjauskäynnillä sairaanhoitaja haastattelee ja kertoo lisää leikkaukseen liittyvistä asioista. Ota käynnille mukaan esitietolomake valmiiksi täytettynä, reseptit tai e-reseptien potilasohjeet omista lääkkeistäsi sekä viimeisimmät lonkan, lantion ja keuhkojen röntgenkuvat CD-levyllä. Ohjauskäynnillä anestesialääkäri ja tarvittaessa sisätautilääkäri tutkivat sinut vielä ennen leikkausta. Lisäksi otetaan tarvittavat laboratoriokokeet ja tehdään tarvittaessa röntgentutkimukset. Fysioterapeutti tutkii sinut ja kertoo kuntoutusohjelmasta ja -aikataulusta. Halutessasi voit tavata myös sairaalan sosiaalityöntekijän. 78 Kotona ennen leikkausta Terveydentila ennen leikkausta Tekonivelleikkaukseen valmistaudutaan huolellisesti, jotta riskitaso leikkauksessa pysyisi mahdollisimman pienenä. Perussairaudet, kuten sydän- ja verisuonisairaudet sekä diabetes tulee hoitaa hyvään tasapainoon ennen leikkausta. Ota hyvissä ajoin tarvittaessa yhteys hoitavaan lääkäriisi tai terveyskeskuslääkäriin. Mahdolliset tulehdukset tulee hoitaa hyvissä ajoin ennen tekonivelleikkausta. Mikä tahansa bakteerin aiheuttama tulehdustauti voi leikkauksen yhteydessä lisätä leikkausalueen infektioriskiä. Virtsatie-, hengitystie-, hammas- ja kynsivallintulehdukset, tulehtuneet ihottumat ja haavat voivat olla esteenä leikkaukselle. Ota tarvittaessa hyvissä ajoin yhteyttä Ortoniin. Virtsanäyte tutkitaan noin 2 viikkoa ennen leikkausta. On suositeltavaa käydä hammaslääkärin tarkastuksessa ennen tekonivelleikkausta ja säännöllisesti tekonivelleikkauksen jälkeen. Tekonivelleikkaukseen tullessa leikkausalueen ihon tulee olla ehjä. Ihosairauksien osalta kannattaa neuvotella leikkaavan lääkärin kanssa etukäteen. Taivealueille kehittyy herkästi ihottumaa. Varpaiden välien, nivustaipeiden ja rintojen alusten hautumat, haavaumat tai ihotulehdukset tulee hoitaa ennen leikkausta. Mikäli et pysty tarkistamaan ja hoitamaan jalkoja itse, suosittelemme käymään jalkahoidossa noin kuukausi ennen leikkausta. Vältä ihon raapimista, hankaamista ja ihokarvojen poistamista. Ravinto ja nautintoaineet Monipuolinen ravinto (proteiinit, vitamiinit ja kivennäisaineet) sekä riittävä nesteen saanti edistävät haavojen paranemista ja kudosten vastustuskykyä infektioille. Omega-3 rasvahappoja tai kalaöljyvalmisteita ei tule kuitenkaan käyttää 1 kk ennen leikkausta, sillä ne saattavat lisätä verenvuodon riskiä leikkauksessa ja sen jälkeen. Huomattava ylipaino voi vaikeuttaa leikkausta teknisesti sekä altistaa infektioille ja painehaavoille. Laihdutus- ja ruokavalio-ohjeita saa tarvittaessa oman paikkakunnan terveyskeskuksesta. 89 Tupakointi heikentää verenkiertoa leikkausalueella, jolloin luutuminen voi hidastua ja leikkausalueen infektioriski kasvaa. Tupakointi pitää lopettaa riittävän ajoissa, viimeistään kuukautta ennen leikkausta. Tietoa nikotiinikorvaushoidosta tai muusta lääkehoidosta sekä tukea lopettamiseen saa terveyskeskuksesta tai työterveyshuollosta. Runsas, jatkuva alkoholin käyttö vaatii asianmukaista hoitoa hyvissä ajoin ennen suunniteltua leikkausta. Alkoholin nauttiminen on kielletty 24 tuntia ennen ja jälkeen toimenpiteen, sillä yhteisvaikutus annettujen lääkkeiden kanssa voi olla vaarallinen. Toipumisaikana runsas alkoholinkäyttö voi vaarantaa leikkaustuloksen. Liikunta ja apuvälineet Lihaskunnosta ja nivelten liikkuvuudesta huolehtiminen on osa tekonivelleikkaukseen valmistautumista. Hyvä yleiskunto ja lihasvoima nopeuttavat leikkauksesta toipumista sekä fyysisen toimintakyvyn parantumista. Tämän oppaan sivuilla esitellään voimisteluliikkeitä, joita suosittelemme harjoiteltavaksi jo ennen leikkaukseen tuloa. Leikkaukseen valmistautuessa on hyvä miettiä leikkauksen jälkeistä selviytymistä kotona (esimerkiksi ruuanlaitto, kaupassa asiointi, siivoaminen). Liikkumisen helpottamiseksi kotona olisi suositeltavaa poistaa muun muassa pienet matot kulkuväyliltä. Ennen leikkaukseen tuloa tulisi lainata terveyskeskuksen apuvälinelainaamosta seuraavat apuvälineet: kyynärsauvat, lonkkatyyny, istuinkoroke, wc-istuimen koroke, tarttumapihdit ja sukanvetolaite. Ota kyynärsauvat mukaan sairaalaan tullessasi. Apuvälineiden käyttöä on hyvä harjoitella etukäteen ennen leikkaukseen tuloa. 910 Muita ohjeita Lääkkeet. Ota mukaan sairaalaan päivittäin käyttämäsi lääkkeet alkuperäispakkauksissa, reseptit tai e-reseptien potilasohjeet sekä silmätipat. Peseydy huolellisesti leikkausta edeltävänä päivänä, pese myös hiukset. Leikkauspäivän aamuna pieni pesu riittää. Poista kynsilakka ennen leikkausta. Ravinnotta 6 tuntia ennen leikkausta. Leikkausta edeltävänä päivänä voi syödä normaalisti, mutta leikkauksen aikana mahalaukun on oltava tyhjä. Vaikka anestesiamuotona olisi selkäpuudutus, voidaan joskus joutua yleisanestesiaan kesken toimenpiteen. Tässä yhteydessä mahalaukun sisältö voi joutua hengitysteihin ja aiheuttaa vakavan keuhkokuumeen. Leikkauspäivänä tulee olla syömättä ja juomatta kuusi tuntia ennen sairaalaan tuloa. Pienen määrän, korkeintaan 2 dl vettä, teetä, kahvia mustana tai mehua ilman hedelmälihaa voi nauttia vielä 2 tuntia ennen sairaalaan tuloa. Muita juomia, kuten maitopohjaisia tuotteita tai alkoholia, ei tule nauttia ennen leikkausta. Yllä olevan ohjeen noudattamatta jättäminen on este leikkaukselle ja siirtää toimenpidettä toiseen ajankohtaan. Noudata ehdottomasti! Leikkauksen jälkeen suolen toiminta saattaa hidastua. Siksi olisi tärkeää, että vatsa toimisi leikkausta edeltävä päivänä. Jos sinulla on taipumusta ummetukseen, suosittelemme, että otat apteekista saatavaa, suun kautta otettavaa ummetuslääkettä kaksi päivää ennen leikkausta. 1011 Leikkauspäivä Tule leikkauspäivänä suoraan osastolle 4. Hoitaja ottaa sinut vastaan, esittelee osaston sekä auttaa leikkausvalmisteluissa. Leikkauspäivänä saat anestesialääkärin määräämät omat lääkkeesi sekä esilääkityksen. Leikkaussalissa sinulle laitetaan tarvittaessa virtsakatetri. Leikkaus tehdään yleensä selkäpuudutuksessa, jonka aikana olet hereillä tai halutessasi kevyessä unessa. Leikkauksen jälkeen sinut siirretään tarkkailuosastolle, jossa puudutuksen poistumista ja vointiasi tarkkaillaan ennen vuodeosastolle siirtoa. 1112 Osastolla leikkauksen jälkeen Leikkauksen jälkeen kipu on voimakkuudeltaan hyvin vaihtelevaa. Jotta toipuminen ja liikkeellelähtö tapahtuisivat suunnitellusti, tarvitaan säännöllistä ja riittävää kipulääkitystä. Kipu on hyvin yksilöllistä. Kerro rohkeasti tuntemuksistasi ja mahdollisesta kipulääkkeen lisätarpeesta. Kivun voimakkuutta voidaan ilmaista kipumittarilla, jolloin itse arvioit kipua asteikolla 0 10 (0 = ei kipuja ja 10 = pahin kuviteltavissa oleva kipu). Tavoitteena on, ettei kivun voimakkuus nousisi levossa yli kolmen. Leikkauksen jälkeen laskimoveritulpan ehkäisyyn käytetään estolääkitystä joko suun kautta otettavin lääkkein tai ihonalaisina pistoksina. Liikkuminen ja jalkeilla olo on tärkeää veritulpan ehkäisemiseksi. Leikkauksen jälkeen pyritään palaamaan normaaliin ravitsemukseen mahdollisimman pian. Osastolla seurataan leikkaushaavaa ja vaihdetaan tarvittaessa haavasidos. Viimeistään kotiinlähtöpäivänä haava tarkistetaan ja vaihdetaan sidos. Hakaset, joilla leikkaushaava on suljettu, poistetaan noin kahden viikon kuluttua leikkauksesta. Leikkauksen jälkeen vuoteessa maataan aluksi selin. Alaraajat pidetään hieman erillään jalkojen väliin asetettavalla tyynyllä. Liikuttele nilkkoja tehokkaasti useita kertoja päivässä, vähintään kerran tunnissa. Nilkkojen pumppausliikkeet vilkastuttavat verenkiertoa ja vähentävät alaraajojen turvotusta. 1213 Terveelle kyljelle kääntyessä alaraajojen välissä tulee olla tyyny. Leikatulle puolelle voit kääntyä, kun haavan seudun arkuus on vähentynyt. Mikäli molemmat lonkat on leikattu samanaikaisesti, saat kylkiasennosta ohjeet sairaalassa ollessasi. Leikkauksen jälkeen voit ruokailla istuen ja lisätä istumisaikaa vähitellen voinnin mukaan. Pitkää yhtäjaksoista istumista ei kuitenkaan suositella, sillä se lisää alaraajaturvotusta ja veritulppariskiä. TÄRKEÄÄ! Vältä noin kuuden viikon ajan jälkitarkastukseen saakka lonkan samanaikaista koukistamista ja sisäkiertoa sekä leikatun alaraajan viemistä toisen alaraajan yli ristiin. Leikkauspäivänä sinut avustetaan seisomaan kävelytelineen tuella. Kävelyharjoitukset tehdään voinnin mukaan. Leikattua alaraajaa saa kävellessä kuormittaa lääkärin antaman ohjeen mukaan, yleensä kivun sallimissa rajoissa. Fysioterapeutin ohjaamana aloitetaan kevyet liike- ja lihasharjoitukset. 1314 Liikeharjoittelu osastolla Oma aktiivisuus lonkan liikkuvuus- ja lihasvoimaharjoittelussa on tärkeää hyvän leikkaustuloksen saavuttamiseksi. Harjoituksia tehdään voinnin mukaan, vähintään kaksi kertaa päivässä. Harjoitusten toistomäärät vaihtelevat yksilöllisesti. Aloita 10 toistolla ja lisää harjoittelun määrää vähitellen. Ennen leikkaukseen tuloa kannattaa tehdä samoja liikkeitä jo kotona. Koukista ja ojenna nilkkoja tehokkaasti verenkierron vilkastuttamiseksi. Aseta esim. pyyherulla leikatun jalan polvitaipeen alle. Pidä polvitaive pyyherullalla ja ojenna polvi niin, että kantapää nousee alustalta ja laske rauhallisesti alas. Jännitä pakaralihaksia puristamalla pakarat yhteen, pidä jännitys hetken aikaa ja rentouta. 1415 Tue selkä jännittämällä vatsalihakset, pidä jännitys ja hengitä normaalisti. Koukista leikattua alaraajaa liu uttaen jalkaa alustaa pitkin. Tue selkä jännittämällä vatsalihakset, pidä jännitys ja hengitä normaalisti. Nosta lantio irti alustasta. Avaa polvet, mutta pidä kantapäät yhdessä. Voit tukea leikattua alaraajaa kädellä polven ulkopuolelta. Ojenna ja koukista leikatun alaraajan polvea rauhalliseen tahtiin. 1516 Vie leikattu alaraaja sivulle niin, että varpaat osoittavat suoraan eteenpäin koko liikkeen ajan. Vie leikattu alaraaja taakse ojentaen lonkkaa. Pidä polvet vierekkäin. Koukista leikatun alaraajan polvi viemällä kantapää kohti pakaraa ja laske hitaasti alas. Seisten tehtävissä harjoitteissa huomioi hyvä ryhti jännittämällä vatsalihakset. Istu tuolilla ja nosta leikattu alaraaja tuolilta ylös. viikon kuluttua leikkauksesta: Pidä alimmainen polvi koukussa ja tyyny jalkojen välissä. Nosta leikattua alaraajaa suorana ylös, kantapää edellä. Muista jännittää vatsalihakset. 1617 Sauvakävely Yhden lonkan leikkauksen jälkeen kävellään kyynärsauvoilla joko kolmipiste- tai vuorotahtikävelyä. Molempien lonkkien leikkauksen jälkeen kävellään vuorotahtikävelyä. Kolmipistekävely u Vie sauvat eteen, astu leikattu jalka kantapää edellä sauvojen väliin. Vie paino sauvoille ja leikatulle jalalle. Ota terveellä jalalla askel eteen sauvojen ja leikatun jalan ohi. Vuorotahtikävely uu Vie oikea sauva ja vasen jalka eteen ja vuorostaan vasen sauva ja oikea jalka. Jatka näin vuorotahtiin. Pidä selkä suorana ja ota normaalimittaiset askelet. Yhdellä sauvalla u Yhden sauvan tuella käveltäessä kyynärsauva on vahvemman jalan puolella. Porraskävely ylöspäin uu Yhden lonkan leikkaus: Astu terve jalka ensin yläportaalle. Siirrä sauvat ja leikattu jalka terveen jalan viereen samalle portaalle. Molemmat lonkat leikattu: Astu vahvempi/parempi jalka ensin yläportaalle ja siirrä sauvat sekä toinen jalka viereen samalle portaalle. 1718 Porraskävely alaspäin Yhden lonkan leikkaus: Laske sauvat ja leikattu jalka alaportaalle. Astu terve jalka leikatun jalan viereen samalle portaalle. Molemmat lonkat leikattu: Laske sauvat ja heikompi/kipeämpi jalka alaportaalle. Astu toinen jalka viereen samalle portaalle. Portaissa liikkuessa voit käyttää kaidetta tukena. Kun kyynärsauvat on jätetty pois, portaissa voi kulkea vuoroaskelin voinnin mukaan. 1819 Kotona leikkauksen jälkeen Kotiutuskriteerit Kotiutuminen on yksilöllistä. Seuraavien kriteerien tulee täyttyä, jotta voit lähteä kotiin: siirtyminen sängystä ja tuolista onnistuu itsenäisesti pääset itsenäisesti apuvälineen turvin liikkumaan sekä tasaisella että portaissa kotiharjoitteet onnistuvat leikkauksen jälkeen päivittäiset toimet, kuten pukeutuminen/riisuminen onnistuu itsenäisesti hygienian hoito ilman apua leikkaushaava on kuiva ja siisti kivut ovat hallinnassa Kotona on tärkeää noudattaa annettuja haavanhoito-ohjeita. Lonkanseudun kipeytyessä, punoittaessa tai leikkaushaavan erittäessä on syytä ottaa yhteys vuodeosastolle. Hakaset, joilla leikkaushaava on suljettu, poistetaan kahden viikon kuluttua leikkauksesta. Leikkauksen jälkeen erilaisten kehon bakteeri-infektioiden ennaltaehkäisy ja hoito on tärkeää. Kaikki bakteeri-infektiot tulee hoitaa huolellisesti, koska infektio voi levitä veriteitse tekoniveleen. Mikäli sinulla todetaan leikkausalueen infektio, pyydämme sinua ottamaan yhteyttä Ortoniin ja palauttamaan infektioseurantalomakkeen. Jos sinulle suunnitellaan hammastoimenpiteitä, polikliinisia tähystys- tai muita toimenpiteitä, kerro aina hoitavalle lääkärille tekonivelestäsi. Leikkauksen jälkeisinä viikkoina suosittelemme kävelyä ja voimistelua annettujen ohjeiden mukaisesti. 1920 Kun olet jättänyt kyynärsauvat pois, suositeltavia liikuntamuotoja ovat sauvakävely allasharjoittelu, (kunto)pyöräily, hiihto ja voimistelu. Tavoitteena on nivelten liikkuvuuden lisääntyminen/ylläpitäminen ja lihasvoiman vahvistuminen. Yleis- ja lihaskunnosta huolehtiminen sekä painonhallinta ovat tärkeä osa itsehoitoa. Liikunnasta tekonivelleikkauksen jälkeen keskustellaan ortopedin jälkitarkastuksen yhteydessä. Alavartalon pukeminen ja riisuminen on turvallisinta ensimmäisten viikkojen aikana tehdä istuen. Tarvittaessa voit käyttää apuvälineitä. Vältä leikatun lonkan voimakasta koukistusta ja sisäkiertoa. Peseytyessäsi voit istua korotetulla WC-istuimella tai korkealla suihkujakkaralla, jolloin liukastumisriski on pienempi. Ammeeseen nousemista ei suositella. Raskaiden esineiden nostamista ja kantamista on syytä välttää jälkitarkastukseen asti. Autolla voit matkustaa heti yleisen terveydentilan ja lonkan liikkuvuuden salliessa. Itse voit ajaa autoa, kun alaraajan toiminta sen turvallisesti sallii. Suosittelemme, ettet aja autoa sinä aikana, kun käytät kyynärsauvoja. Seksuaalielämä. Lonkan tekonivelleikkauksen jälkeen on yhdynnässä vältettävä leikatun lonkan ääriasentoja. Erityistä varovaisuutta asentojen suhteen suositellaan kahden ensimmäisen kuukauden aikana leikkauksesta. Tekonivelen moitteeton ja pitkäaikainen toiminta edellyttää säännöllisin väliajoin tapahtuvaa seurantaa. Seurannan tarkoituksena on havaita riittävän ajoissa mahdolliset oireelliset sekä oireettomat muutokset tekonivelessä. Ensimmäinen jälkitarkastus on tavallisesti 6-8 viikon kuluttua leikkauksesta ja seuraava 3-12 kuukauden kuluttua leikkauksesta. Sen jälkeen suositellaan röntgenkuvausta ja tutkimusta 5 vuoden välein. 2021 Neuvoa ja tietoa leikkauspotilaille Mikäli sinulla on kysyttävää, ota yhteyttä Ortoniin osastollesi. Osasto 4, puh. (09) Ortonissa palvelee myös tekonivelhoitaja, joka antaa tietoa potilaille tekonivelasioissa. Tekonivelhoitajalle voi varata myös yksityisajan. Tekonivelhoitaja puh. (09) Suomen Nivelyhdistys ry antaa nivelrikkoon ja tekoniveliin liittyvää tietoa ja ohjeita. Lisätietoja: 2122 Miten saavun Ortoniin? Orton sijaitsee Ruskeasuolla, Tenholantiellä, n. 5 km Helsingin keskustasta. ORTON Orton sijaitsee hyvien liikenneyhteyksien varrella. Katso tai Reittiopas. Rautatieasema Pysäköinti Ortonin pihalla on rajoitetusti maksullisia parkkipaikkoja lyhytaikaiseen paikoitukseen. Ruskeasuon kadunvarsipysäköintiin tarvitaan pysäköintikiekko (4 t). Orton Oy, Tenholantie 10, Helsinki. 2223 Omat muistiinpanot 2324 24 9/15 Samankaltaiset tiedostot
OPA S Polven tekonivelleikkaus 25 Tervetuloa Ortoniin. Tämä opas on hyvä lukea ennen polven tekoniveleen liittyvän hoitojakson alkua. Orton on tuki- ja liikuntaelinsairauksien sekä kivunhoidon erikoisasiantuntija Lisätiedot Lonkan tekonivelleikkaus
lääkäriasema sairaala kuntoutus Lonkan tekonivelleikkaus Potilaan opas Elämäsi kuntoon 1 ORTON Orton on Helsingin Ruskeasuolla sijaitseva ortopedian erikoissairaala. Tarjoamme eri puolilta Suomea tuleville Lisätiedot Polven tekonivelleikkaus
lääkäriasema sairaala kuntoutus Polven tekonivelleikkaus Potilaan opas Elämäsi kuntoon 1 ORTON Orton on Helsingin Ruskeasuolla sijaitseva ortopedian erikoissairaala. Tarjoamme eri puolilta Suomea tuleville Lisätiedot Peijaksen sairaala LONKAN TEKONIVELLEIKKAUS. opas potilaalle
Peijaksen sairaala LONKAN TEKONIVELLEIKKAUS opas potilaalle lonkan Tervetuloa ikkaukseen tekonivelle airaalaan! Peijaksen s Tämän oppaan tarkoituksena on auttaa teitä valmistautumaan tulevaan leikkaukseenne Lisätiedot Tervetuloa. Lonkan ja polven nivelrikon hoitoketju. Lonkan nivelrikko ja sen hoito. Lonkan tekonivelleikkauspotilaan hoitoprosessi
Tervetuloa Tervetuloa Ortopedisen osaamiskeskuksen lonkan tekonivelleikkauspotilaalle tarkoitettuun potilasoppaaseen. Sivuston tarkoituksena on antaa Teille tietoa tulevasta leikkauksesta, siihen valmistautumisesta Lisätiedot Peijaksen sairaala POLVEN TEKONIVELLEIKKAUS. opas potilaalle
Peijaksen sairaala POLVEN TEKONIVELLEIKKAUS opas potilaalle polven Tervetuloa ikkaukseen tekonivelle airaalaan! Peijaksen s Tämän oppaan tarkoituksena on auttaa teitä valmistautumaan tulevaan leikkaukseenne Lisätiedot TEKONIVELSAIRAALA COXA - POTILASOHJEET LONKAN TEKONIVELLEIKKAUS. Sivu 1 / 6
TEKONIVELSAIRAALA COXA - POTILASOHJEET LONKAN TEKONIVELLEIKKAUS Lonkan tekonivelleikkauksella pyritään liikkumisen helpottumiseen, kipujen vähenemiseen, työ- ja toimintakyvyn palauttamiseen sekä elämänlaadun Lisätiedot Ohjeita lonkan tekonivelleikkauksesta kuntoutuvalle
Ohjeita lonkan tekonivelleikkauksesta kuntoutuvalle Tämän ohjeen tarkoituksena on selvittää lonkan tekonivelleikkauksen jälkeistä kuntoutumista. Ohjauksen avulla voit itse osallistua aktiivisesti kuntoutumiseen. Lisätiedot TEKONIVELSAIRAALA COXA - POTILASOHJEET POLVEN TEKONIVELLEIKKAUS. Sivu 1 / 5
TEKONIVELSAIRAALA COXA - POTILASOHJEET POLVEN TEKONIVELLEIKKAUS Polven tekonivelleikkauksella pyritään liikkumisen helpottumiseen, kipujen vähenemiseen, työja toimintakyvyn palauttamiseen sekä elämänlaadun Lisätiedot HYKS, Jorvin sairaala. Polvi kuntoon! Opas polven tekonivelleikkauspotilaalle
HYKS, Jorvin sairaala Polvi kuntoon! Opas polven tekonivelleikkauspotilaalle SISÄLLYS Polvi kuntoon!... 3 Yleistä polven tekonivelleikkauksesta... 3 Valmistautuminen leikkaukseen... 4 Yleiskunto... 4 Tulehdusten Lisätiedot Lonkan tekonivelleikkaus. www.eksote.fi. Potilasohje
Lonkan tekonivelleikkaus www.eksote.fi Potilasohje Yleistä Lonkan tekonivelleikkaukseen on yleensä syynä nivelen kuluminen ja siitä johtuvat kivut ja liikerajoitukset. Kulumisen syitä ovat nivelrikko, Lisätiedot Polven nivelrikko. Potilasohje. www.eksote.fi
Polven nivelrikko Potilasohje www.eksote.fi Sisällys Hyvä nivelrikko-oireinen... 3 Nivelrikon vaikutuksia... 3 Tietoa nivelrikosta ja harjoittelun vaikutuksista... 4 Mitä nivelrikko on... 4 Harjoittelulla Lisätiedot POTILASOPAS LONKAN TEKONIVELLEIKKAUKSESTA
POTILASOPAS LONKAN TEKONIVELLEIKKAUKSESTA Hoitotyön koulutusohjelma, sairaanhoitaja Opinnäytetyö 31.10.2007 Milja Liuhanen Heli Nieminen Henna Rajala Venla Rönkkö HELSINGIN AMMATTIKORKEAKOULU STADIA Sosiaali- Lisätiedot POLVEN TEKONIVELLEIKKAUKSEEN VALMISTAUTUMINEN
Pohjois-Savon sairaanhoitopiiri POTILASOHJE KUOPION YLIOPISTOLLINEN SAIRAALA Fysiatrian klinikka/ Ortopedian, traumatologian ja käsikirurgian klinikka 3.10.2012 1 (7) Postiosoite Käyntiosoite Puijon sairaala Lisätiedot Sydänkirurgia Opas sydänleikkaukseen. tulevalle
Sydänkirurgia Opas sydänleikkaukseen tulevalle Oppaan laatinut työryhmä: Kari Kuttila, ylilääkäri Anne Lahti, erikoislääkäri Paula Tuominen, fysioterapeutti Sydänkeskuksen vuodeosasto 1, TD3 Puh. (02) Lisätiedot Hengitysliitto Heli ry:n opas. Tietoa keuhkoleikkaukseen menevälle
Hengitysliitto Heli ry:n opas Tietoa keuhkoleikkaukseen menevälle 2 Keuhkoleikkaus Olet valmistautumassa keuhkoleikkaukseen, joka tehdään sairauden luonteen selvittämiseksi tai hoitamiseksi. Tässä oppaassa Lisätiedot NÄYTTÖÖN PERUSTUVA POTILASOHJAUS -HANKE TEKONIVELPOTILAAN OHJAUS Koulutus
Nivelrikko Kotihoito-opas potilaalle Nivelrikko hoito-opas potilaalle Sisältö 4 Nivelrikko suomalainen kansantauti 6 Nivelrikon oireet 7 Miksi nivelet kuluvat 8 Milloin lääkäriin 8 Ennen kuin menet lääkäriin Lisätiedot RUOKATORVILEIKKAUS Rintaontelosairauksien linja
RUOKATORVILEIKKAUS Rintaontelosairauksien linja Ruokatorven resektio eli ruokatorven osan poisto tehdään tavallisimmin ruokatorven syövän vuoksi. Syöpäleikkauksessa sekä kasvaimen sisältävä osa ruokatorvea Lisätiedot Kumppanina NIVELRIKKO. Näin tulen toimeen. Suomen Nivelyhdistys ry
NIVELRIKKO Kumppanina Näin tulen toimeen Suomen Nivelyhdistys ry 2 Teksti Jari P.A. Arokoski, LT Fysiatrian dosentti ja erikoislääkäri Kivunhoitolääketieteen ja kuntoutuksen erityispätevyys Itä-Suomen Lisätiedot Sisällys. Sepelvaltimotauti 7 Ohitusleikkaus 9. Sydämen läppäviat 11 Läppäleikkaus 12
Lukijalle Suomessa tehdään joka vuosi noin 2500 sepelvaltimoiden ohitusleikkausta ja noin 1 300 sydämen läppäleikkausta. Noin joka viidennessä ohitusleikkauksessa potilaalle tehdään samalla sydämen läpän Lisätiedot Ohjeita polven tähystysleikkauksesta kuntoutuvalle
Ohjeita polven tähystysleikkauksesta kuntoutuvalle VARSINAIS-SUOMEN SAIRAANHOITOPIIRI EGENTLIGA FINLANDS SJUKVÅRDSDISTRIKT Tämän ohjeen tarkoituksena on selvittää polven tähystysleikkauksen jälkeistä kuntoutumista. Lisätiedot P O T I L A A N O P A S. Olkapään Nilkan tekonivelleikkaus. Liikkumisen iloa! P O T I L A A N O P A S
P O T I L A A N O P A S Olkapään Nilkan tekonivelleikkaus Liikkumisen iloa! P O T I L A A N O P A S Tämän oppaan tarkoituksena on tukea kuntoutumistanne tekonivel leikkauksen jälkeen. 2 P o t i l a a n Lisätiedot Sinulle, joka odotat munuaisensiirtoa
Vauvamatkalla - Opas synnyttäneelle Toimitus Kuvaajat Taitto Heta Kolanen, Katja Koskinen, Niina Kauppinen, Mirkka Kujala HUS/Kliininen valokuvaus: Tero Hanski, Mikko Hinkkanen, Jarmo Nummenpää HYKS Naisten- Lisätiedot Selkärankareuma. ja aksiaalinen spondylartriitti. Perustietoa sairastuneille, heidän läheisilleen ja terveydenhuollon ammattilaisille.
Selkärankareuma ja aksiaalinen spondylartriitti Perustietoa sairastuneille, heidän läheisilleen ja terveydenhuollon ammattilaisille. 1 Lukijalle Selkärankareuma ei estä normaalia elämää Tämä opas on tarkoitettu Lisätiedot Selätä selkäkipu. Ikäihmisen selkäopas
Selätä selkäkipu Ikäihmisen selkäopas Oppaan sisältö Arvoisa oppaan käyttäjä s. 3 Et ole yksin kipusi kanssa s. 4 Liike on lääke s. 5 Sinun selkäsi s. 6 Harjoittelemalla selätät kivun s. 7 Ennen harjoituksia Lisätiedot Tietoa proteesin käyttäjälle
Tietoa proteesin käyttäjälle RUSKEASUO HAKANIEMI Kiskontie 1, 00280 Helsinki Siltasaarenkatu 11, 00530 Helsinki Puh 020 743 1810 Fax 020 743 1818 Puh 020 743 1800 fax 020 743 1808. E-mail: ruskeasuo@soleusproteor.fi Lisätiedot 2016 © DocPlayer.fi Yksityisyyskäytäntö | Palveluehdot | Palaute